Faci-mannos

Puite su guvernu regionale
est sempre in crisi, continuamente?
Ultres chi cando b'est guvernat male,
s'est in crisi amministrat malamente.

Però sa paga, cussa, est uguale
fètana pagu o mancari niente
ca ognunu est chilchende unu sensale1
de un'assessoradu o de un'ente.

Custu penosu e tristu calendariu
chi si repitit a-d-ogni istajone
a sa Saldigna faghet tropu dannos.

Bi diat cherrer unu commissariu
nessi cand'est in crisi sa Regione
po sostituer cussos faci-mannos.

Su vinti 'e Nadale 1972

1Sensale: rendita